Падеж по кредит или кредитна карта е крайната дата, на която текущо задължение или вноска по този продукт трябва да бъде заплатена. Кредитите - потребителски, ипотечни и други имат погасителен план, в който са посочени вноските, които потребителят трябва да заплаща до някаква определена дата всеки месец. На тази дата именно можем да кажем, че съответния кредитен продукт е падежирал - т.е. задължението трябва да се плати. По-сложните кредитни продукти като кредитните карти, също имат падеж и обикновено той също е веднъж месечно. При кредитните карти на датата на падеж може да се плати както цялата използвана сума, така и минимална дължима сума - някакъв процент от цялото задължение. При тези продукти задължението не е фиксирано като размер, достатъчно е да се плати минималната дължима сума. Какъвто и да е кредитния продукт, важно е вноските да се плащат в срок, за да не се стига до наказателни такси и допълнителни разходи.